Kohus jättis osa Savisaare rahast aresti alla
#000003
Harju maakohus rahuldas osaliselt vandeadvokaat Oliver Nääsi taotluse ja tagastas altkäemaksu võtmises süüdistatud, kuid tervisliku seisundi tõttu kohtu alt vabastatud kunagisele Keskerakonna juhile ja Tallinna ekslinnapeale Edgar Savisaarele vaid osa temalt arestitud rahast.
#000004
Kohus nõustus Nääsiga, et Savisaarele tuleb tagastada temalt Hundisilma talu läbiotsimisel ära võetud 300 000 krooni ehk 19 173 eurot, kuid ära võetud 186 000 eurost nõustus kohus tagastama vaid 106 000 eurot.
#000005
Kohus leidis, et riigiprokutör Taavi Perni taotlus Savisaarelt 80 000 euro uuesti arestimiseks on põhjendatud seoses ehitusettevõtja Aivar Tuulbergi väidetava kuriteoepisoodiga, kus süüdistuse järgi oli Savisaarele altkäemaksuna antud summaks just 80 000 eurot.
#000006
"Ma leian, et sellisel viisil konfiskeerimine õiguslikult ei ole võimalik ka selle 80 000 euro osas ja ka seal siis tuleb see kõrgemates kohtuastmetes läbi vaielda," ütles Nääs "Aktuaalsele kaamerale".
#000007
Ühtlasi rahuldas kohus riigiprokuratuuri taotluse kaasata Edgar Savisaar edasisse kohtuprotsessi kolmanda isikuna.
#000008
Kohus jättis läbi vaatamata vandeadvokaat Oliver Nääsi taotluse mõista riigilt välja Savisaare menetluskulud summas 228 995,74 eurot, kuna kohtu hinnangul ei olnud see taotlus esitatud tähtaegselt, samuti taotluse mõista Savisaarele välja Tallinna linnapeana saamata jäänud töötasu 131 733 eurot.
#000009
"Aktuaalne kaamera" küsis Nääsilt, kas ta unustas taotlused teha. "Ei, kindlasti mitte. See oli komplitseeritud menetluslik olukord, mida kaitsjad ja Tallinna linna esindaja mõistsid ühtemoodi, kohus täna tagantjärele teistmoodi ja eks me vaidleme selle kõrgemates kohtuastmetes läbi," vastas Nääs.
#000010
Seadusest tulenevalt peab otsustus kriminaalmenetluse kulude hüvitamiseks olema tehtud kohtumenetluse käigus ehk Savisaare puhul enne riigikohtu lahendit. Kohus ütleb, et kaitsjatel oleks tulnud menetluse lõpetamist siiski ette näha.
#000011
Samal põhjusel jäi läbi vaatamata ka Tallinna linna esindaja vandeadvokaat Marko Kairjaki taotlus. Kohus ei rahuldanud MTÜ Keskerakond taotlust mõista riigilt välja erakonna poolt Savisaare õigusabikuludele kulutatud summad.
#000012
Maakohtu määrused on võimaik vaidlustada Tallinna ringkonnakohtus ning nende vaidlustamine kohtuprotsessi edasist kulgemist ei sega.
#000013
Ühtlasi taotles Nääs Savisaarele kriminaalmenetluse tõttu Tallinna linnapeana saamata jäänud töötasu 131 733 euro ja 33 sendi väljamõistmist ja tema menetluskulude ehk 228 995,74 euro hüvitamist riigi poolt.
#000015
Mullu 21. detsembril tühistas riigikohus vandeadvokaatide Oliver Nääsi ja Gretta Oltjer-Timbergi määruskaebuse alusel Tallinna ringkonnakohtu määruse, milles leiti, et kohtupidamine Savisaare üle peab jätkuma.
#000016
Riigikohus jõustas varasema Harju maakohtu määruse, millega Savisaar tema tervisliku seisundi tõttu kohtumenetlusest vabastati.
#000017
Riigiprokuratuur süüdistas Savisaart Tallinna eelarvevahendite kasutamises enda ja Keskerakonna huvides ehk omastamises suures ulatuses, samuti neljas altkäemaksu võtmises, rahapesus ning Keskerakonnale suures ulatuses keelatud annetuse vastu võtmises. Keskerakond on kohtu all juriidilise isikuna.
#000018
Tallinna linnavolikogu endist esimeest Kalev Kallot süüdistab prokuratuur kaasaaitamises altkäemaksu andmisele ja võtmisele ning Savisaarele altkäemaksu vahendamises süüdistati ekspoliitik Villu Reiljani.
#000020
Omastamisele kaasaaitamises süüdistatavana oli kohtu all ka Põhja-Tallinna linnaosavanema endine asetäitja Priit Kutser, kuid tema suhtes lõpetati menetlus oportuniteediga.
#000021
Kohtuprotsess algas Harju maakohtus 2017. aasta 12. juunil, kui kõik süüdistatavad kinnitasid, et nad ei tunnista end süüdi.
#000022
Kohtu all olnud ekspoliitik Villu Reiljan võttis süü omaks ning tema osas lahendas kohus süüasja kokkuleppemenetluses.
#000023
2017. aasta oktoobris kinnitas maakohus Reiljani altkäemaksu vahendamise kriminaalasjas riigiprokuratuuriga sõlmitud leppe, mille järgi pidi Reiljan maksma riigile veidi üle 33 000 euro.
#000024
Õiguskantsler nõustus prokuratuuri taotlusega Kallolt saadikupuutumatus ära võtta
#000026
Ringkonnakohus ootab Savisaare kulude osas lahendiks riigikohtu otsust
#000027
Kohus Savisaarele altkäemaksu andmises süüdistatavate üle jätkub juunis
#000028
Edgar Savisaar vihjas võimalusele, et kandideerib europarlamenti
#000029
Kohus Savisaarele altkäemaksu andmises süüdistatavate üle lükkub edasi
#000030
Kofkin ei vaidlusta enda kohtupidamisest vabastamata jätmist
#000031
Kohus ei vabastanud Kofkinit kohtupidamisest
#000032
Lauristin: oleks Savisaar ise võimu noortele üle andnud, oleks ta auga lahkunud
#000036
Kabemeistrivõistlustel on enne viimast vooru põnevad tabeliseisud
#000047
Tarmu Tammerk: valimiste kajastamisest ERR-is
#000048
USA õhujõudude kindral: sõda Hiinaga võib puhkeda juba 2025. aastal
#000050
Sõja 338. päev: Briti luure hinnangul Venemaa liialdab jutuga oma edust
#000051
Selevko tegi iluuisutamise EM-il Eesti meeste kõigi aegade parima tulemuse
#000052
Analüütik: Kreml usub, et saab Vene rahva apaatia najal sõda jätkata
#000054
Bloomberg: Venemaa valmistub suurpealetungiks veebruaris või märtsis
#000055
Iisraelis hukkus terrorirünnakus sünagoogile seitse inimest
#000056
Poole sajandiga võivad kaduda kohanimedest pea pooled
#000060
Jutt kurjast koeratõust on liigne lihtsustus
#000061
Üha enam Eesti lapsi ja noori haigestub vähki
#000062
Intervjuu: sootundlikus linnas puuduvad roosad kõnniteed
#000063
Kunstnik Epp Margna paneb regilaulud lõuendile
#000065
Piltuudis: loomaaia värske asukas Makalu pääses esimest korda külastajate ette
#000066
Eesti tahab vältida Euroopa ühisturu killustumist
#000071
USA tehnoloogiaettevõtetest kaob tuhandeid töökohti
#000073
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000075